OpenLLM-France/wikimedia huggingface dataset:
# Província de Tetuan

La província de Tetuan (en àrab إقليم تطوان, iqlīm Tiṭwān; en amazic ⵜⴰⵙⴳⴰ ⵏ ⵜⵉⵟⵟⴰⵡⵉⵏ, tasga n Tiṭṭwan) és una de les províncies del Marroc, fins 2015 part de la regió de Tànger-Tetuan i actualment de la nova regió de Tànger-Tetuan-Al Hoceima. Té una superfície de 6.025 km² i 613.506 habitants censats en 2004. La capital és Tetuan.

## Divisió administrativa

La província de Tetuan consta de 2 municipis i 20 comunes:
| Nom | Codi geogràfic | Tipus | Habitatges | Població | Estrangers | Locals | Notes |
| Oued Laou | 571.01.07. | Municipi | 1722 | 8383 | 5 | 8378 | |
| Tetuan | 571.01.11. | Municipi | 68821 | 320539 | 432 | 320107 | |
| Ain Lahsan | 571.03.01. | Comuna rural | 1304 | 6552 | 0 | 6552 | |
| Allyene | 571.03.03. | Comuna rural | 1194 | 6126 | 0 | 6126 | |
| Bni Harchen | 571.03.07. | Comuna rural | 1462 | 7646 | 0 | 7646 | |
| Jbel Lahbib | 571.03.09. | Comuna rural | 818 | 4204 | 0 | 4204 | 1100 residents viuen al centre, anomenat Karia; 3104 residents viuen en zones rurals. |
| Mallalienne | 571.03.15. | Comuna rural | 1965 | 9970 | 1 | 9969 | |
| Saddina | 571.03.17. | Comuna rural | 1265 | 6683 | 1 | 6682 | |
| Souk Kdim | 571.03.19. | Comuna rural | 1378 | 7434 | 0 | 7434 | |
| Al Hamra | 571.05.01. | Comuna rural | 1610 | 10156 | 0 | 10156 | |
| Al Kharroub | 571.05.03. | Comuna rural | 570 | 3018 | 0 | 3018 | |
| Al Oued | 571.05.05. | Comuna rural | 1719 | 11135 | 0 | 11135 | |
| Azla | 571.05.07. | Comuna rural | 2364 | 12611 | 4 | 12607 | |
| Bghaghza | 571.05.09. | Comuna rural | 1158 | 6457 | 0 | 6457 | |
| Bni Idder | 571.05.11. | Comuna rural | 772 | 4620 | 0 | 4620 | |
| Bni Leit | 571.05.13. | Comuna rural | 784 | 5364 | 0 | 5364 | |
| Bni Said | 571.05.15. | Comuna rural | 1422 | 8219 | 0 | 8219 | |
| Dar Bni Karrich | 571.05.17. | Comuna rural | 1351 | 6689 | 8 | 6681 | 4780 residents viuen al centre, anomenat Dar Bni Karrich; 1909 residents viuen en zones rurals. |
| Oulad Ali Mansour | 571.05.19. | Comuna rural | 828 | 5612 | 0 | 5612 | |
| Sahtryine | 571.05.21. | Comuna rural | 1268 | 7402 | 0 | 7402 | |
| Zaitoune | 571.05.23. | Comuna rural | 1595 | 8486 | 0 | 8486 | |
| Zaouiat Sidi Kacem | 571.05.25. | Comuna rural | 1639 | 10495 | 0 | 10495 | |
| Zinat | 571.05.27. | Comuna rural | 1120 | 6539 | 0 | 6539 | |

## Referències

* ↑ Note sur les premiers résultats du Recensement Général de la Population et de l'Habitat 2014
* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 16 juliol 2016].
# Juli Pòl·lux (desambiguació)

Juli Pòl·lux (desambiguació) és el nom dels següents personatges:
* Juli Pòl·lux, sofista i gramàtic grec
* Juli Pòl·lux (historiador), escriptor romà d'Orient
# Apparàtxik

Un apparàtxik (proununciat /ˌɑːpəˈrɑːttʃɪk/; аппара́тчик en rus), en idioma rus col·loquial però també manllevat a altres idiomes, era un alt càrrec professional a jornada completa del Partit Comunista de la Unió Soviètica o del Govern de la Unió Soviètica apparat, o algú que tingués una posició en la burocràcia o alguna responsabilitat política, excepte els rangs superiors de control, anomenats nomenklatura. L'historiador James H. Billington descriu un apparàtxik com "un home sense grans plans, però d'un centenar de detalls curosament executats." El terme es considera sovint denagatori, amb connotació negativa en termes de la qualitat, la competència i l'actitud d'una persona així descrita.
Els membre de l'apparat (apparàtxiks o apparatchiki) eren sovint derivats entre diferents àrees de responsibilitat, sovint amb poc o sense formació real per a les seves àrees de responsabilitat. Llavors, el terme apparàtxik, o "agent de l'apparatus" era normalment la millor descripció de la professió o ocupació de la persona de què es parlava. No tots els apparàtchiks tenien càrrecs vitalicis. Molts d'ells entraven en aquestes posicions en una edat mitjana. Avui, el terme apparàtxik s'utilitza també en contextos diferents de la Unió Soviètica o els països comunistes. Segons el Diccionari Collins d'anglès, la paraula pot significar "un oficial o buròcrata de qualsevol organització". Segons l'Online Etymology Dictionary de Douglas Harper, el terme també s'utilitza per referir-se a un "agent comunista o un espia", segons els escrits d'Arthur Koestler, al voltant de l'any 1941.

## Vegeu també

* Burocràcia
* Comissari polític
* Clientelisme

## Referències

* ↑ James H. Billington, Fire in the minds of men, Transaction Publishers, 1999, p. 455, ISBN 0-7658-0471-9, ISBN 978-0-7658-0471-6
* ↑ Raymond Pearson, The rise and fall of the Soviet Empire, Palgrave Macmillan, p. xx, 1998, ISBN 0-312-17407-1
* ↑ Roland Huntford, The new totalitarians, Chapter 7 "The Rule of the Apparatchiks," Stein and Day, 1972, p. 135, ISBN 0-8128-1408-8, ISBN 978-0-8128-1408-8
* ↑ David Stuart Lane, Cameron Ross, The transition from communism to capitalism: ruling elites from Gorbachev to Yeltsin, Palgrave Macmillan, 1999, p. 25-26, ISBN 0-312-21612-2, ISBN 978-0-312-21612-2
* ↑ apparatchik. Collins English Dictionary - Complete & Unabridged 11th Edition. Retrieved 2 August 2012 from CollinsDictionary.com website: http://www.collinsdictionary.com/dictionary/english/apparatchik
* ↑ Apparatchik Dictionary.com

## Bibliografia complementària

* Zbigniew Brzezinski, Samuel P. Huntington, Political power: USA/USSR, Viking Press, 1964, p. 142, 150, 172.

## Enllaços externs

* Robert Shea, Empire of the Rising Scum, assaig sobre apparàtxiks de l'autor/periodista al web oficial de BobShea.net.
# Sant Frichós

Sant Frichós (en francès Saint-Frichoux) és un municipi de França de la regió d'Occitània, al departament de l'Aude.
# Metilació

La metilació en química orgànica denota l'addició d'un grup metil a un substrat químic o la substitució d'un àtom o un grup per un grup metil. La metilació química és una forma d'alquilació amb un grup metil més que no pas amb una cadena de carboni més grossa reemplaçant un àtom d'hidrogen. Aquests termes es fan servir de manera comuna en química, bioquímica, edafologia i les ciències biològiques.
En els sistemes biològics la metilació és catalitzada per enzims; de tal manera la metilació pot estar involucrada en la modificació de metalls pesants, la regulació de l'expressió genètica, la regulació de proteïnes i el metabolisme de l'ARN. La metilació dels metalls pesants pot ocórrer també fora dels sistemes biològics. La metilació química de mostres de teixits també és un mètode de reduir certs artefactes histològics.

## Metilació biològica

La metilació que contribueix a l'herència epigenètica pot ocórrer ja sigui amb la metilació de l'ADN o amb la metilació de les proteïnes. La metilació de l'ADN en vertebrats típicament ocorre en el llocs CpGs. Aquesta metilació dona com a resultat la conversió de la citosina a 5-metilcitosina.
La metilació de les proteïnes típicament té lloc en els residus de la seqüència d'aminoàcids arginina o lisina. L'arginina pot ser metilada una vegada (arginina monometilada) o dues. La lisina pot ser metilada una, dues o tres vegades per metiltransferases de la lisina.
En el desenvolupament de l'embrió els seus genomes es desmetilitzen i després hi ha una nova metilació. .
El procés de desmitilació/remetilació s'anomena reprogramació.
En el càncer s'està estudiant la metilació, la neoplàsia es caracteritza per un desequilibri en la metilació.

## Enllaços externs

* deltaMasses Arxivat 2016-04-18 a Wayback Machine. Detection of Methylations after Mass Spectrometry

## Referències

* ↑ Christopher Walsh. «Chapter 5 - Protein Methylation». A: Posttranslational modification of proteins: expanding nature's inventory. Roberts and Co. Publishers, 2006. ISBN 0-9747077-3-2..
* ↑ Carroll, Sean B.; Wessler, Susan R.; Griffiths, Anthony J. F.; Lewontin, Richard C.. Introduction to genetic analysis. 9th. Nova York: W.H. Freeman and CO, 2008, p. 403. ISBN 0-7167-6887-9.
* ↑ Mann MR, Bartolomei MS «Epigenetic reprogramming in the mammalian embryo: struggle of the clones». Genome Biol., vol. 3, 2, 2002, pàg. 1003.1–.4. DOI: 10.1186/gb-2002-3-2-reviews1003. PMC: 139014. PMID: 11864375.
* ↑ Baylin SB, Herman JG, Graff JR, Vertino PM, Issa JP «Alterations in DNA methylation: a fundamental aspect of neoplasia». Adv. Cancer Res., vol. 72, 1998, pàg. 141–96. DOI: 10.1016/S0065-230X(08)60702-2. PMID: 9338076.
# Legió I Iulia Alpina

La Legió I Iulia Alpina va ser una legió romana que només es coneix perquè el seu nom surt a la Notitia Dignitatum, un text d'inicis del segle v.
Segurament devia ser la guarnició d'una província del convent jurídic d'Itàlia, potser als Alps Cottis, és a dir, la regió que anava des de Briançon fins a Susa.
No se sap del cert qui va formar aquesta legió. La podria haver fundat, pel que es pot deduir del cognomen, Flavi Juli Crisp, fill de Constantí I el Gran, o potser Flavi Juli Constant, emperador entre l'any 337 i el 350.

## Referències

* ↑ Lendering, Jona. «Legio I Iulia Alpina». Livius.org. [Consulta: 5 novembre 2022].
# Fairview (Oklahoma)

Fairview és una ciutat dels Estats Units a l'estat d'Oklahoma. Segons el cens del 2000 tenia 2.733 habitants.

## Demografia

Segons el cens del 2000, Fairview tenia 2.733 habitants, 1.131 habitatges, i 762 famílies. La densitat de població era de 151 habitants per km².
Dels 1.131 habitatges en un 30,8% hi vivien nens de menys de 18 anys, en un 55,5% hi vivien parelles casades, en un 8,9% dones solteres, i en un 32,6% no eren unitats familiars. En el 30,3% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,86.
Per edats la població es repartia de la següent manera: un 24,1% tenia menys de 18 anys, un 6,9% entre 18 i 24, un 23,9% entre 25 i 44, un 22,6% de 45 a 60 i un 22,5% 65 anys o més.
L'edat mediana era de 42 anys. Per cada 100 dones de 18 o més anys hi havia 80,3 homes.
La renda mediana per habitatge era de 30.136 $ i la renda mediana per família de 37.107 $. Els homes tenien una renda mediana de 31.141 $ mentre que les dones 17.279 $. La renda per capita de la població era de 19.101 $. Entorn del 8,5% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Província de Tiaret

La província o wilaya de Tiaret (amazic: ⴰⴳⴻⵣⴷⵓ ⵏ ⵜⵉⵀⴻⵔⵜ; àrab: ولاية تيارت, wilāyat Tiyārit) és una província o wilaya d'Algèria.
La seua capital és Tahert. Compta amb 14 districtes i 42 municipalitats.
# Appani

Appani (en rus: Аппаны) és un poble de la república de Sakhà, a Rússia, que en el cens del 2010 tenia 1.492 habitants, pertany al districte de Namtsi.

## Referències

* ↑ «Село Воин - карта, подробное описание - СахаГИС». Arxivat de l'original el 2019-11-07. [Consulta: 7 ноября 2019].
# Sant Fructuós

«Sant Fructuós o sant Fruitós» té aquests significats:
* Sants:
** Sant Fructuós de Tarragona, bisbe i patró de Tarragona al segle III-IV
** Sant Fructuós de Braga, bisbe de Braga del segle VII
* Entitat de població: Sant Fruitós de Bages, municipi de la comarca del Bages
* Edificis:
** Sant Fructuós d'Aramunt, església parroquial romànica al poble d'Aramunt (municipi de Conca de Dalt, Pallars Jussà)
** Sant Fruitós d'Aransís església romànica de Gavet de la Conca (Pallars Jussà)
** Sant Fructuós de Balenyà, església a Balenyà (Osona)
** Sant Fruitós de Boldís Sobirà, església parroquial al poble de Boldís Sobirà (Lladorre, Pallars Sobirà)
** Sant Fructuós de Cameles, església parroquial de la comuna de Cameles (Rosselló)
** Sant Fruitós de Castellterçol església parroquial del poble de Castellterçol (Moianès)
** Sant Fruitós de Claveral, antiga església de Castell de Mur (Pallars Jussà)
** Sant Fruitós de l'Espluga, ermita del segle X o XI, de la Vansa i Fórnols (Alt Urgell)
** Sant Fructuós de Llo, església de Llo (Alta Cerdanya)
** Sant Fruitós de Llofriu, església de Llofriu (Baix Empordà)
** Sant Fructuós de Músser, església de Músser (municipi de Lles de Cerdanya)
** Sant Fruitós d'Ossinyà, església del municipi de Sant Ferriol, Garrotxa
** Sant Fruitós de Perves església parroquial romànica del poble de Perves (Pont de Suert)
** Sant Fructuós (la Pobla de Segur), capella de la Pobla de Segur (Pallars Jussà)
** Sant Fruitós de Quadres església de Gurb (Osona)
** Sant Fruitós de Taurinyà, església romànica del municipi de Taurinyà, al Conflent
** Sant Fructuós de les Gunyoles, església a les Gunyoles
** Sant Fructuós de Rocavella, església romànica de la Roca de l'Albera (el Rosselló, Catalunya Nord)
** Església de Sant Fructuós (Pals), temple de Pals (Baix Empordà)
** Sant Fructuós (la Pobla de Segur), església a la comarca del Pallars Jussà
# Legió I Isaura Sagittaria

La Legió I Isaura Sagittaria va ser una legió romana pseudocomitatensis, que va ser objecte de lleva en l'època de Dioclecià i possiblement ja constituïda amb Marc Aureli Probe. Com suggereix el seu nom, els seus legionaris podien ser usats també com arquers, un tret poc comú entre les legions romans.
Segons la Notitia Dignitatum, al començament del segle v, la I Isaura estava sota el comandament del Magister militum per Orientem, però és possible que al començament es fes servir per defensar la regió d'Isàuria, juntament amb la II i la III Isaura.

## Referències

* ↑ Lendering, Jona. «Legio I Isauria Sagittaria». Livius.org. [Consulta: 18 octubre 2022].

## Enllaços externs

* "Legio" de Ritterling Arxivat 2011-05-22 a Wayback Machine.
# Nadja Benaissa

Nadja Benaissa (26 d'abril de 1982, Frankfurt del Main) és una cantant, compositora de lletres i ocasional actriu que guanyà fama sent una de les membres de la banda de pop de només xiques No Angels, la "banda musical de xiques que més ha venut de la història".
Després d'una sèrie de llançament d'èxit comercial amb el grup, Benaissa llançà el 2006 el seu àlbum de debut en solitari Schritt für Schritt. L'àlbum semi-autobiogràfic va ser enregistrat per complet en alemany, portant el treball de Benaissa més endins de la soul, R&B i la música jazz, però gaudint d'un èxit comercial moderat.
En febrer del 2010, va ser acusada d'atemptat contra la integritat física de les persones per la policia alemanya per raó d'haver tingut sexe sense protecció amb tres homes entre 2004 i 2006, sense informar-los que era HIV-positiva.

## Referències

* ↑ «BLITZ Spezial über die No Angels» (en alemany). Presseportal. ots. [Consulta: 9 març 2011].
* 1 2 «Interview :: Nadja Benaissa - Was für die Seele gut ist : 01.02.2006» (en (alemany)). SoulSite.de. [Consulta: 17 gener 2008].
* ↑ «German star arrested in HIV case». BBC News, 14-04-2009 [Consulta: 14 abril 2009].
* ↑ "German girl band star charged in HIV case". BBC News. 12 de febrer del 2010
# Fairview (Tennessee)

Fairview és una població dels Estats Units a l'estat de Tennessee. Segons el cens del 2000 tenia 5.800 habitants.

## Demografia

Segons el cens del 2000, Fairview tenia 5.800 habitants, 2.105 habitatges, i 1.606 famílies. La densitat de població era de 158,7 habitants/km².
Dels 2.105 habitatges en un 43,7% hi vivien nens de menys de 18 anys, en un 61% hi vivien parelles casades, en un 11,9% dones solteres, i en un 23,7% no eren unitats familiars. En el 18,8% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,3% tenia menys de 18 anys, un 8,6% entre 18 i 24, un 34,1% entre 25 i 44, un 19,7% de 45 a 60 i un 7,3% 65 anys o més.
L'edat mediana era de 32 anys. Per cada 100 dones de 18 o més anys hi havia 89,5 homes.
La renda mediana per habitatge era de 44.148 $ i la renda mediana per família de 49.817 $. Els homes tenien una renda mediana de 36.461 $ mentre que les dones 26.277 $. La renda per capita de la població era de 20.403 $. Entorn del 5,6% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.
# Ballet burlón

Ballet burlón és un curtmetratge d'objectes animats realitzat per Fermí Marimón. El film original es va rodar en blanc i negre el 1956 i Marimón el va repetir en 35 mm i a color l'any 1959. Ballet burlón forma part de la llista dels bàsics de cinema català.

## Argument

L'argument és quelcom anecdòtic en la cinta de Marimón. El protagonista, que és el mateix Marimon, està dibuixant i es taca de tinta. En sortir de l'habitació el material d'oficina comença a moure’s, tot creant una coreografia.

## Premis

* Medalla de plata al Concurs Nacional del Centre Excursionista de Catalunya

## Referències

* 1 2 la., Rosa, Emilio de. Cine de animación experimental en Cataluña y Valencia: la curiosidad de la experimentación. [Madrid]: Semana de Cine Exeperimental de Madrid, [1999]. ISBN 9788448223106.
* ↑ «Bàsics del cinema català». Filmoteca de Catalunya. Arxivat de l'original el 3 d'abril 2018. [Consulta: 9 octubre 2018].
* ↑ Del trazo al píxel: un recorrido por la animación española (DVD). [Barcelona]: Cameo Media: Centre de Cultura Contemporània de Barcelona, DL 2015.
# José Vives Borrás

José Vives Borrás (Morella, 1 de març de 1952) és un empresari i polític valencià, diputat en les tres primeres legislatures de les Corts Valencianes i alcalde de Morella.

## Trajectòria

Empresari ramader, fou president comarcal d'Alianza Popular dels Ports de 1979 a 1991 i vicepresident regional de 1985 a 1988. Quan AP es convertí en Partit Popular en fou nomenat membre del consell executiu provincial i regional.
Fou elegit diputat dins les files d'Alianza Popular per la circumscripció de Castelló a les eleccions a les Corts Valencianes de 1983, 1987 i 1991. Ha estat secretari de la Comissió de Medi Ambient (1991-1995) de les Corts Valencianes. A les eleccions municipals espanyoles de 1987 fou escollit alcalde de Morella, càrrec que va ocupar fins a 1991.

## Referències

* ↑ «Fitxa de les Corts Valencianes». Arxivat de l'original el 2016-03-03. [Consulta: 12 maig 2015].
# Atarfe Industrial Club de Fútbol

L'Atarfe Industrial Club de Fútbol és un club de futbol espanyol, amb seu a Atarfe, província de Granada, a la comunitat autònoma d'Andalusia. Fundat l'any 1970, juga a la Divisió d'Honor – Grup 2, celebrant els partits a casa a l'Estadi Municipal d'Atarfe.

## Història

Les primeres aparicions de l'Atarfe jugant en campionats no federats es remunten al 1931, segons explica Antonio Lasso al seu llibre "75 anys de futbol granadí".

## Temporada a temporada

| Temporada | Tier | Divisió | Lloc |
| 1970–1977 | — | Regional | — |
| 1977–78 | 7 | 2a Reg. | 2n |
| 1978–79 | 7 | 2a Reg. | 1r |
| 1979–80 | 6 | 1a Reg. | 3r |
| 1980–81 | 4 | 3a | 17è |
| 1981–82 | 4 | 3a | 19è |
| 1982–83 | 5 | Reg. Pref. | 15è |
| 1983–84 | 5 | Reg. Pref. | 5è |
| 1984–85 | 5 | Reg. Pref. | 14è |
| 1985–86 | 5 | Reg. Pref. | 13è |
| 1986–87 | 5 | Reg. Pref. | 5è |
| 1987–88 | 5 | Reg. Pref. | 3r |
| 1988–89 | 5 | Reg. Pref. | 7è |
| 1989–90 | 5 | Reg. Pref. | 2n |
| 1990–91 | 5 | Reg. Pref. | 2n |
| 1991–92 | 4 | 3a | 9è |
| 1992–93 | 4 | 3a | 7è |
| 1993–94 | 4 | 3a | 6è |
| 1994–95 | 4 | 3a | 11è |
| 1995–96 | 4 | 3a | 10è |
| Temporada | Tier | Divisió | Lloc |
| 1996–97 | 4 | 3a | 20è |
| 1997–98 | 5 | Reg. Pref. | 6è |
| 1998–99 | 5 | Reg. Pref. | 3r |
| 1999–2000 | 5 | Reg. Pref. | 3r |
| 2000–01 | 5 | Reg. Pref. | 1st |
| 2001–02 | 5 | Reg. Pref. | 3r |
| 2002–03 | 5 | Reg. Pref. | 3r |
| 2003–04 | 5 | Reg. Pref. | 5è |
| 2004–05 | 5 | 1a And. | 12è |
| 2005–06 | 5 | 1a And. | 5è |
| 2006–07 | 5 | 1a And. | 3r |
| 2007–08 | 5 | 1a And. | 3r |
| 2008–09 | 5 | 1a And. | 4è |
| 2009–10 | 5 | 1a And. | 4è |
| 2010–11 | 5 | 1a And. | 9è |
| 2011–12 | 5 | 1a And. | 3r |
| 2012–13 | 4 | 3a | 9è |
| 2013–14 | 4 | 3a | 10è |
| 2014–15 | 4 | 3a | 17è |
| 2015–16 | 4 | 3a | 15è |
| Temporada | Nivell | Divisió | Lloc | Copa del Rei |
| 2016–17 | 4 | 3a | 14è | |
| 2017–18 | 4 | 3a | 16è | |
| 2018–19 | 4 | 3a | 19è | |
| 2019-20 | 5 | Div. Hon. | 9è | |
| 2020–21 | 5 | Div. Hon. | 3r | |
| 2021–22 | 6 | Div. Hon. | | Preliminar |
* 14 temporades a Tercera Divisió

## Referències

* ↑ Rebate, Antonio Lasso. 75 años de fútbol granadino: historial de los equipos Arenas Cultura y Deporte, Atarfe Industrial, C.D., Baza ... (en castellà). Fundación Caja Rural de Granada, 2005. ISBN 978-84-609-5697-6.

## Enllaços externs

* Perfil de l'equip de Futbol Regional (en castellà)
* Perfil de l'equip ArefePedia Arxivat 2017-03-21 a Wayback Machine. (en castellà)
# Sempu

El mont Sempu és un volcà d'Indonèsia que es troba a l'extrem nord de l'illa de Sulawesi i s'eleva fins als 1.549 msnm. Conté una caldera de 3 quilòmetres d'amplada, al costat sud-oest de la qual hi ha un maar i un llac de cràter. Del maar s'extreu sofre des del 1938. No hi ha registres històrics d'activitat volcànica.

## Referències

* ↑ «Global Volcanism Program | Riendengan-Sempu» (en anglès). [Consulta: 19 novembre 2020].
# Ministeri de Reforma Administrativa i Governança Electrònica de Grècia

El Ministeri de la Reforma Administrativa i Governança Electrònica (en grec: Υπουργείο Διοικητικής Μεταρρύθμισης και Ηλεκτρονικής Διακυβέρνησης) es va formar el 27 de juny de 2011 per Decret Presidencial 65/2011, a proposta del primer ministre Georgios Papandreu, amb el resultat de la divisió del Ministeri de l'Interior, Descentralització i Governança Electrònica i, en particular, l'establiment de la Secretaria General de l'Administració Pública i l'Administració Electrònica com un ministeri independent. Aquest últim es va establir per la recomanació del Ministeri de l'Interior, Administració Pública i Descentralització el 1995 amb la fusió dels aleshores ministeris de la Presidència del Govern i de l'Interior, i els serveis que comprenien des del departament antic. El Ministeri té la seu a l'avinguda Vasilissis Sofias 15, d'Atenes.
D'acord amb la decisió del Primer Ministre Y4/21.6.2012, ocupa el cinquè lloc en la jerarquia dels ministeris del gabinet grec.

## Ministres de Reforma Administrativa i Governança Electrònica (2011-2012)

| Nom | Entrada | Sortida | Govern |
| Dimitris Reppas | 27 de juny de 2011 | 11 de novembre de 2011 | Govern de George Papandreou 2009 |
| Dimitris Reppas | 11 de novembre de 2011 | 17 de maig de 2012 | Govern de Lukàs Papadimos de 2011 |
| Pavlos Apostolidis | 17 de maig de 2012 | 21 de juny de 2012 | Govern provisional Panagiotis Pikrammenos de 2012 |
| Andonis Manitakis | 21 de juny de 2012 | 25 de juny de 2013 | Govern d'Andonis Samaràs de 2012 |
| Kiriakos Mitsotakis | 25 de juny de 2013 | Titular | Govern d'Andonis Samaràs de 2012 |

## Vegeu també

* Govern de Grècia

## Enllaços externs

* Web oficial del Ministeri Arxivat 2015-03-11 a Wayback Machine.
# Alain Van Den Bossche

Alain Van Den Bossche (Geraardsbergen, 17 de novembre de 1965) va ser un ciclista belga, que fou professional entre 1990 i 1995. Del seu palmarès destaca el campionat nacional en ruta de 1993.

## Palmarès

* 1989
** 1r a la Zesbergenprijs-Harelbeke
** 1r a l'Internationale Wielertrofee Jong Maar Moedig
* 1993
** Campió de Bèlgica en ruta
** 1r a Aalst

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it